《书怀》
明代·徐孚远

昔日衣冠今渺茫，岛居一纪又搴裳。移家不惜乡千里，种秫何嫌水一方。

地理未经神禹画，医书应简华佗囊。馀年从此游天外，知是刘郎是阮郎。

作者简介：（1599—1665）明松江府华亭人，字闇公。崇祯十五年举人。与同邑陈子龙、夏允彝等结几社相砥砺为名节。曾荐东阳许都义勇可用，而大吏指都为贼，竟杀之。弘光时以马、阮乱政不出。南都亡，起义兵抗清。松江破，周旋海上诸义旅间，鲁监国任为左副都御史。郑成功每有大事，咨而后行。后死于台湾。